APSTIPRINĀTS:

Ar Vidzemes plānošanas reģiona

 iepirkumu komisijas

2013.gada 5.decembra sēdes

protokola Nr. VPR/2013/31/1 lēmumu

Komisijas priekšsēdētājs N.Stepanovs /paraksts/

**Iepirkuma Nolikums**

**Lietotas automašīnas piegāde Vidzemes plānošanas reģionam**

Iepirkuma identifikācijas Nr. VPR/2013/31

**Iepirkums tiek veikts saskaņā ar Publisko iepirkumu likuma 81.pantu**

**2013.**

**Cēsis**

**Lietotas automašīnas piegāde Vidzemes plānošanas reģionam**

Iepirkuma identifikācijas Nr. VPR/2013/31

## 1.Pasūtītājs

|  |  |
| --- | --- |
| **Pasūtītāja nosaukums** | Vidzemes plānošanas reģions |
| **Adrese** | J. Poruka iela 8-108, Cēsis, LV-4101 |
| **Reģistrācijas Nr.** | 90002180246 |
| **Kontaktpersona** | Lotārs Dravants |
| **Tālruņa nr.** | +371 26359634 |
| **E – pasta adrese** | lotars.dravants@vidzeme.lv  |
| **Darba laiks** | 9.30-17.00 |

**2.Iepirkuma priekšmets:** Vienas lietotas automašīnas piegāde Vidzemes plānošanas reģionam saskaņā ar Tehnisko specifikāciju Nolikuma 2.pielikumā.

**Piegādes vieta-** J. Poruka iela 8-108, Cēsis

**Piegādes termiņš-** ne vēlāk kā 5 darba dienu laikā no līguma noslēgšanas dienas.

3. Identifikācijas numurs: **Nr.VPR/2013/31**

4.Iepirkums tiek veikts saskaņā ar Publisko iepirkumu likuma 81.pantu. Iepirkumu izziņo, publicējot Pasūtītāja prasības Pasūtītāja mājas lapā internetā. Pasūtītājs nodrošina brīvu un tiešu elektronisku pieeju iepirkuma dokumentiem Pasūtītāja mājas lapā [www.vidzeme.lv](http://www.vidzeme.lv)

**5. CPV kods**: 34110000-1 (Vieglie automobiļi).

**6.Piedāvājumi jāiesniedz** – līdz **2013.gada 17.decembrim, plkst. 14.00** Vidzemes plānošanas reģionā J. Poruka iela 8-108, Cēsis, LV-4101, nogādājot tos personīgi vai nosūtot pa pastu. Personīgi piedāvājumus var iesniegt darba dienās no plkst. 09:00 līdz 12:30 un no plkst. 13:00 līdz 17:00. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz norādītajam laikam norādītajā vietā.

**7. Piedāvājumam ir šādas noformējuma prasības**:

7.1. Piedāvājums ar tam pievienotajiem dokumentiem iesniedzams vienā oriģinālā eksemplārā slēgtā aploksnē. Pretendents nedrīkst iesniegt piedāvājuma variantus.

7.2. Iesniegtajiem dokumentiem jābūt latviešu valodā, bet, ja tie ir svešvalodā, tad kopā ar šo dokumentāciju iesniedzams tās tulkojums latviešu valodā. Šādā gadījumā Pretendents uzņemas atbildību par tulkojuma pareizību.

7.3. Dokumentu kopijām jābūt apliecinātām normatīvajos aktos noteiktajā kārtībā.

7.4. Aploksnei jābūt aizlīmētai un aizvēruma joslai apzīmogotai ar Pretendenta zīmogu, uz aploksnes norādāma šāda informācija:

7.4.1. saņēmēja nosaukums un adrese – **Vidzemes plānošanas reģions,** J. Poruka iela 8-108, Cēsis, LV-4101;

7.4.2. Pretendenta nosaukums un adrese (arī biroja vai pasta adrese, ja tā atšķiras no juridiskās adreses);

7.4.3. atzīme : *iepirkumam “ Projekta „Lietotas automašīnas piegāde Vidzemes plānošanas reģionam” (Iepirkuma identifikācijas Nr.VPR/2013/31)*

7.4.4. norāde *"Neatvērt priekšlaicīgi"*.

7.5. Pretendenta piedāvājuma dokumentus paraksta Pretendentu pārstāvēt tiesīga vai Pretendenta pilnvarota persona. Ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgu pilnvaru.

**8.Prasības pretendentiem**

8.1.Iepirkumā var piedalīties fiziska vai juridiska persona, vai personu apvienība jebkurā to kombinācijā, kas atbilst iepirkuma dokumentācijā noteiktajām prasībām.

8.2. Pretendents ir reģistrēts normatīvajos aktos noteiktajā kārtībā Latvijā vai ārvalstīs.

8.3.Pretendentam ir tiesības pārdot automašīnas / vai vienu konkrēto piedāvāto automašīnu Latvijas Republikas teritorijā.

8.4.Pasūtītājs izslēdz pretendentu no dalības iepirkumā jebkurā no šādiem gadījumiem:

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

2) pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 100 latus.

Iepriekš minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši Nolikuma prasībām un kritērijiem.

**9. Piedāvājums sastāv no**:

9.1. pieteikuma vēstules (pielikums Nr.1);

9.2. pretendenta atlases dokumentiem:

9.2.1.dokuments, kas apliecina pretendenta reģistrāciju Latvijā vai ārvalstīs;

9.2.2.dokuments, kas apliecina pretendenta tiesības pārdot piedāvāto automašīnu.

9.3. tehniskā piedāvājuma saskaņā ar Tehniskās specifikācijas prasībām un formu Nolikuma pielikumā Nr.2.

9.4. finanšu piedāvājums saskaņā ar formu Nolikuma pielikumā Nr.3; Piedāvājuma cenā ir jāparedz un jāiekļauj visas izmaksas, kas saistītas ar paredzamā līguma izpildi.

**10.Piedāvājuma izvēle**

10.1.Piedāvājumu atvēršanu un izvērtēšanu veic Pasūtītāja Iepirkumu komisija slēgtās sēdēs. **No pilnībā iepirkuma tehniskās specifikācijas prasībām atbilstošiem piedāvājumiem Iepirkumu komisija izvēlēsies piedāvājumu ar zemāko cenu**.

10.2.Iepirkuma komisija ir tiesīga labot aritmētiskās kļūdas Pretendentu finanšu piedāvājumā. Par kļūdu labojumu un laboto piedāvājuma summu komisija paziņo Pretendentam, kura pieļautās kļūdas labotas.

10.3.Pretendentu un piedāvājumu izvērtēšanā Iepirkumu komisija pārbauda to atbilstību iepirkuma prasībām un tehniskai specifikācijai. **Iepirkumu komisija ir tiesīga pieprasīt pretendentam papildus informāciju (CSDD dati) par piedāvātā auto iepriekšējiem īpašniekiem piedāvājuma pārbaudei.**

10.4.Konstatējot pretendenta vai piedāvājuma neatbilstību kādai no iepirkuma prasībām, Iepirkuma komisijai ir tiesības izslēgt Pretendentu no turpmākas dalības iepirkumā un neizskatīt piedāvājumu.

10.5. Pēc piedāvājumu izvērtēšanas Iepirkumu komisija pieņem kādu no šādiem lēmumiem:

 10.5.1.par kāda no Pretendentiem atzīšanu par iepirkuma uzvarētāju;

 10.5.2.par iepirkuma izbeigšanu, neizvēloties nevienu no Pretendentiem, ja iepirkumam nav iesniegti Piedāvājumi, vai arī iesniegtie Piedāvājumi neatbilst noteiktajām prasībām.

10.6.Pasūtītājs var jebkurā brīdī pārtraukt iepirkumu, ja tam ir objektīvs pamatojums.

10.7. Iepirkumu komisija var pieprasīt no pretendenta papildus informāciju, kā arī pārbaudīt pretendenta sniegto informāciju tai pieejamās publiskās datu bāzēs.

10.8.Iepirkumu komisijas tiesības un pienākumus, kas nav atrunāti šajās prasībās, regulē Publisko iepirkumu likums un citi spēkā esošie normatīvie akti.

**11.Iepirkumu līguma slēgšana**

11.1. Pirms lēmuma par iepirkuma rezultātiem pieņemšanas Iepirkumu komisija pieprasa no pretendenta, kuram būtu piešķiramas līguma slēgšanas tiesības, izziņu, ko izsniegusi Latvijas vai ārvalsts kompetenta institūcija (ja pretendents nav reģistrēts Latvijā vai Latvijā neatrodas tā pastāvīgā dzīvesvieta) un kas apliecina, ka pretendentam nav pasludināts maksātnespējas process un tas neatrodas likvidācijas stadijā un ka tam nav nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 100 latus. Termiņu šādu dokumentu iesniegšanai nosaka ne īsāku par 10 darbdienām, un šos dokumentus pieņem un atzīst, ja tie izdoti ne agrāk kā mēnesi pirms iesniegšanas dienas. Šādus dokumentus pasūtītājs nepieprasa, ja attiecīgā informācija ir pieejama publiskajās datubāzēs vai tiešsaistē attiecīgo kompetento iestāžu pārziņā esošajās informācijas sistēmās. Ja pasūtītājs nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iepriekš iegūtā informācija neatbilst faktiskajai situācijai.

11.2. Pasūtītājs slēgs ar Iepirkumu komisijas izraudzīto pretendentu iepirkuma līgumu, normatīvajos aktos noteiktajā kārtībā.

11.3. Līguma projekts ir pievienots kā Pielikums Nr.4 un tā nosacījumi ir ņemami vērā, sagatavojot piedāvājumu.

**12. Nolikuma pielikumi:**

1.pielikums Pieteikums par piedalīšanos iepirkumā forma

2.pielikums Tehniskā specifikācija un tehniskais piedāvājums

3. pielikums Finanšu piedāvājuma forma

4. pielikums Iepirkuma līguma projekts

**1. pielikums**

Iepirkuma „Lietotas automašīnas piegāde Vidzemes plānošanas reģionam” Nolikumam

Iepirkuma id. Nr.VPR/2013/31

**PIETEIKUMA PAR PIEDALĪŠANOS iepirkumā FORMA**

Pretendents *(nosaukums)* iesniedz savu pieteikumu dalībai iepirkumā „Lietotas automašīnas piegāde Vidzemes plānošanas reģionam” (Iepirkuma identifikācijas Nr.VPR/2013/31

un saskaņā ar iepirkuma nolikuma noteikumiem apliecina, ka:

1. Atzīst sev par saistošām un apņemas ievērot iepirkuma nolikuma prasības.
2. Apstiprina, ka tā piedāvājums ir spēkā līdz iepirkuma līguma noslēgšanai vai paziņojumam par iepirkuma izbeigšanu bez rezultāta. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku.
3. Līguma slēgšanas tiesību piešķiršanas gadījumā apņemas veikt vienas lietotas vieglās automašīnas piegādi saskaņā ar iepirkumā iesniegto piedāvājumu, un pilnībā ievērojot Tehniskajā specifikācijā noteiktās prasības.
4. Visas piedāvājumā sniegtās ziņas ir precīzas un patiesas.

|  |  |
| --- | --- |
| **Pretendents**  |  |
| **Reģistrācijas Nr.**  |  |
| **Juridiskā adrese** |  |
| **Faktiskā adrese** |  |
| **Kontaktpersona** |  |
| **Kontaktpersonas tālr./fakss, e-pasts** |  |
| **Bankas nosaukums, filiāle** |  |
| **Bankas kods** |  |
| **Norēķinu konts** |  |

 *Pretendenta vai tā pilnvarotās personas paraksts, tā atšifrējums, datums, zīmogs*

**2. pielikums**

Iepirkuma „Lietotas automašīnas piegāde Vidzemes

plānošanas reģionam” Nolikumam

Iepirkuma id. Nr.VPR/2013/31

**Iepirkuma „Lietotas automašīnas piegāde Vidzemes plānošanas reģionam”**

Id. Nr. VPR/2013/31

**TEHNISKĀ SPECIFIKĀCIJA/ TEHNISKAIS PIEDĀVĀJUMS**

|  |  |  |
| --- | --- | --- |
| **Tehniskie parametri** | **Pasūtītāja noteiktās minimālās prasības** | **Pretendenta piedāvājums** |
| Automobiļu skaits | 1 |  |
| Automašīnas tips | Vieglā, pasažieru | Norādīt marku un modeli |
| Izlaiduma gads | Ne vecāka kā 2008.gada izlaidums |  |
| Nobraukums | Ne vairāk kā 100 000 km |  |
| Riteņu disku izmērs | Ne mazāk kā 15 collu |  |
| Durvju skaits un virsbūves tips | 5 (t. sk. bagāžas nodalījums), hečbeks vai combi vai universal (virsbūves tips katrai automašīnai var būt atšķirīgs) |  |
| Sēdvietu skaits (ieskaitot vadītāja vietu) | 5 |  |
| Krāsa | Nav nozīmes |  |
| Motora darba tilpums, degvielas veids, motora jauda | 1800-1900 cm3, benzīns, jauda ne mazāk kā 100 kW |  |
| Pārnesumu kārbas tips | mehāniskā  |  |
| Dzenošo tiltu skaits, piedziņa | 1, priekšpiedziņa |  |
| Obligātais aprīkojums un prasības | Dzinējs- Euro IV, 4 cilindru benzīna, ar šķidruma dzesēšanu |  |
| ABS, ESP (elektroniskā stabilizēšanas funkcija) |  |
| 3 punktu drošības jostas |  |
| Ziemas riepu komplekts |  |
| Bremzes: priekšējās- ventilējamas disku, aizmugures- monodisku |  |
| Stūres pastiprinātājs-hidraulisks |  |
| Vadītāja sēdekļa augstuma regulēšana |  |
| Aizmugurējie sēdekļi dalīti, nolaižami |  |
| Stūres augstuma un dziļuma regulēšana |  |
| Centrālā atslēga ar distances vadību |  |
| Signalizācija |  |
| Elektriski regulējami un apsildāmi atpakaļskata sānu spoguļi |  |
| Elektriski vadāmi logu pacēlāji (priekšējiem sānu logiem) |  |
| Gaisa drošības spilveni vismaz 4 gb. |  |
| Dzinēja imobilaizers |  |
| Tehniskā apskate derīga vismaz 10 mēnešus  |  |
| Salona gumijas paklājiņi |  |
| Pilnizmēra rezerves ritenis ar tam speciāli paredzētu vietu |  |
| Avārijas trijstūris, ugunsdzēšamais aparāts, atstarojošā veste, aptieciņa. |  |
| Automašīnai pārdevējs nodrošina vismaz 3 mēnešus nobraukuma garantiju pret jebkādiem dzinēja vai ar tā darbību saistītu tehnisko mezglu un komponenšu darbību, pret ritošās daļas un transmisijas (t. sk. ātrumkārba) defektiem un automašīnas elektrosistēmas defektiem (t. sk. borta dators). |  |
| Apsildāms aizmugurējais logs  |  |
| Klimata kontrole vai gaisa kondicionieris |  |
| Miglas lukturi |  |
| Audiosistēma, CD, MP3, radio oriģināls |  |
| Degvielas patēriņš (vidēji) uz 100 km ne vairāk kā 7,00 l  | Pretendents iesniedz piedāvātās automašīnas tehnisko dokumentāciju, kas apliecina degvielas patēriņu |
| Izmeši CO2 kombinētā ciklā ne vairāk kā 0,2kg/ km  | Pretendents iesniedz piedāvātās automašīnas izmešu daudzumu apliecinošu dokumentu. |
|  | Automašīna ir labā tehniskā un vizuālā stāvoklī, automašīnas stiklos nav plaisas un caurumi. | Automašīnas fotoattēli, ne mazāk par 5 (4 no ārpuses: no priekšas, no katra sāna, no aizmugures, un 1 no iekšpuses). |

**3. pielikums**

Iepirkuma „Lietotas automašīnas piegāde Vidzemes

plānošanas reģionam” Nolikumam

Iepirkuma id. Nr.VPR/2013/31

**FINANŠU PIEDĀVĀJUMS**

**Iepirkuma „Lietotas automašīnas piegāde Vidzemes plānošanas reģionam”**

Id. Nr. VPR/2013/31

Pretendents (*nosaukums*) iesniedz savu piedāvājumu un piedāvā nodrošināt līguma par iepirkuma „Lietotas automašīnas piegāde Vidzemes plānošanas reģionam” , iepirkuma id. Nr.VPR/2013/31, izpildi saskaņā ar iepirkuma Tehniskajā specifikācijā izvirzītajām prasībām par šādu līgumcenu:

|  |  |  |  |
| --- | --- | --- | --- |
| **Nr.p.k** | **Nosaukums** | **daudzums** | **Cena\*** |
| 1. | Automašīna  | 1 |  |
|  | Cena LVL bez PVN |  |
|  | PVN 21% |  |
|  | Summa kopā LVL ar PVN |  |

Piedāvājuma cenā jāiekļauj visas ar Tehniskajā specifikācijā noteikto prasību izpildi saistītās izmaksas, tajā skaitā visi nodokļi, nodevas, visas personāla izmaksas, kā arī visas ar to netieši saistītās izmaksas, t. sk. automašīnas reģistrācijas izdevumi, un visi nodokļi un nodevas u. c. maksājumi, kas jāapmaksā, pārreģistrējot transporta līdzekli uz pasūtītāja vārda, kā arī piegādes izdevumi līdz piegādes vietai.

2013.gada \_\_\_. \_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums

**4. pielikums**

Iepirkuma „Lietotas automašīnas piegāde Vidzemes

plānošanas reģionam” Nolikumam

Iepirkuma id. Nr.VPR/2013/31

**LĪGUMA PROJEKTS**

**Līgums Nr.\_\_\_\_\_\_\_**

par iepirkuma „Lietotas automašīnas piegāde Vidzemes plānošanas reģionam” izpildi

Cēsīs, 2013. gada \_\_\_\_\_\_\_\_\_\_\_\_

**Vidzemes plānošanas reģions,** reģistrācijas nr. 90002180246, adrese - J.Poruka iela 8-108, Cēsis, Cēsu novads, LV-4101, turpmāk tekstā Pasūtītājs, tā Administrācijas vadītājas Gunas Kalniņas – Priedes personā, kura darbojas saskaņā ar VPR nolikumu, no vienas puses,

**un**

<*Izpildītāja nosaukums*>, reģistrācijas Nr. <*reģistrācijas numurs*>, juridiskā adrese – *<juridiskā adrese>,* turpmāk šī līguma tekstā saukts **-Piegādātājs**, tā <*pilnvarotās personas amats, vārds, uzvārds*> personā, kurš rīkojas saskaņā ar <*pilnvarojošā dokumenta nosaukums*>, no otras puses,

abi kopā un katrs atsevišķi turpmāk šī līguma tekstā saukti par Puse, „Puses”,

pamatojoties uz **Pasūtītāja** organizētā iepirkuma Publisko iepirkumu likuma 81. panta kārtībā „Lietotas automašīnas piegāde Vidzemes plānošanas reģionam” (iepirkuma identifikācijas Nr. VPR/2013/31), rezultātiem,

noslēdz līgumu par lietotas automašīnas piegādi Vidzemes plānošanas reģionam (turpmāk tekstā- Līgums), izsakot to šādā redakcijā:

1. **Līguma priekšmets**
	1. **Pasūtītājs** pasūta un **Piegādātājs** apņemas piegādāt vienu lietotu automašīnu (turpmāk tekstā – Autotransports), atbilstoši Tehniskai specifikācijai (Līguma 1. pielikums), un **Piegādātāja** iesniegtajam piedāvājumam (Līguma pielikums Nr.2).
	2. **Piegādātājs** apņemas piegādāt Autotransportu uz adresi: J.Poruka iela 8-108, Cēsis, Cēsu novads.
	3. Piegādātajam Autotransportam jābūt tehniskā kārtībā, gatavam ekspluatācijai, normatīvajos aktos noteiktajā kārtībā izgājušam tehnisko apskati CSDD un reģistrētam uz **Pasūtītāja** vārda.
	4. Nododot Autotransportu **Pasūtītājam**, **Piegādātājs** nodod arī tehnisko un ekspluatācijas dokumentāciju.
	5. **Piegādātājs** apņemas piegādāt un nodot Autotransportu **Pasūtītājam** līdz 2013.gada \_\_\_. \_\_\_\_\_\_\_\_\_\_\_\_\_.
2. **Piegādes cena un apmaksas noteikumi**
	1. Pamatojoties uz **Piegādātāja** Finanšu piedāvājumu (Līguma 2. pielikums), līguma summa ir LVL \_\_\_\_\_\_\_(\_\_\_\_\_\_\_\_\_\_\_\_\_\_\_\_), pievienotās vērtības nodoklis \_\_\_% LVL........(........), kopsummā LVL........(........).
	2. Visi izdevumi, kas saistīti ar Autotransporta pārreģistrāciju uz **Pasūtītāja** vārda, piegādi līdz nodošanas – pieņemšanas vietai un maksājumi ar kādiem tas aplikts līdz nodošanas-pieņemšanas dokumentu parakstīšanai, tai skaitā nodokļi, nodevas, apdrošināšana, u. c. maksājumi, ir iekļauti 2.1 punktā norādītajā piegādes cenā.
	3. Pasūtītājs 5 (piecu) darba dienu laikā pēc automašīnas pieņemšanas –nodošanas akta parakstīšanas un Piegādātāja rēķina saņemšanas, veic samaksu par automašīnu saskaņā ar līguma 2.1.punktu, Piegādātāja norādītajā bankas kontā.
3. **Piegādes noteikumi**
	1. Autotransportu **Piegādātājs** nodod un **Pasūtītājs** pieņem pēc daudzuma un kvalitātes. **Pasūtītāja** pārstāvis pārbauda Autotransporta tehnisko raksturojumu un komplektācijas atbilstību Tehniskajā piedāvājumā (Līguma 1. pielikums) norādītajiem raksturlielumiem un gatavību ekspluatēšanai (veicot izmēģinājuma braucienu).
	2. Vienlaicīgi ar Autotransporta piegādi **Piegādātājs** nodod **Pasūtītājam** tehnisko un ekspluatācijas dokumentāciju.
	3. Ja piegādātā Autotransporta tehniskie raksturojumi, komplektācija un ekspluatācijas iespējas atbilst šī Līguma noteikumiem, Līgumslēdzēji sastāda un paraksta nodošanas – pieņemšanas aktu.
4. **Līgumslēdzēju atbildība**
	1. Katra no Pusēm ir atbildīga par Līgumā minēto pienākumu izpildi.
	2. Ja Izpildītāja vainas dēļ nav ievēroti Līguma 1.5.punktā noteiktais termiņs, Pasūtītājs ir tiesīgs ieturēt līgumsodu par katru nokavēto dienu 1% apmērā no kopējās līgumcenas, bet ne vairāk kā 10% (desmit) procenti no kopējās līgumcenas. Summu, kuru Pasūtītājs ir ieturējis kā līgumsodu, Pasūtītājs ir tiesīgs neizmaksāt Izpildītājam, veicot līgumcenas apmaksu.
	3. Ja Pasūtītājs kavē apmaksas termiņu, Izpildītājs ir tiesīgs pieprasīt līgumsodu 0,1% (nulle, komats, viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no Līguma summas.
	4. Līgumsoda samaksa neatbrīvo Puses no Līguma saistību izpildes.
	5. Puses tiek atbrīvotas no atbildības par daļēju vai pilnīgu šī līguma saistību neizpildi, ja stājas spēkā nepārvaramas varas apstākļi, kurus nebija iespējams iepriekš paredzēt un novērst un kas nav atkarīgi no pusēm, atbilstoši līguma 6. punktā noteiktajam.
5. **Strīdu izskatīšanas kārtība**
	1. Līgums sastādīts un tiek juridiski interpretēts saskaņā ar Latvijas Republikā spēkā esošajiem normatīvajiem aktiem.
	2. Visi strīdi un domstarpības, kas varētu rasties starp pusēm Līguma izpildes rezultātā, tiek risināti sarunu ceļā. Ja savstarpēja vienošanās netiek panākta, pusēm ir tiesības griezties Latvijas Republikas tiesā Latvijas Republikas normatīvajos aktos noteiktajā kārtībā.
6. **Nepārvarama vara**
	1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus pušu kontroles un nav radušies to kļūdas vai nevērīgas rīcības rezultātā, kas kavē vienu no pusēm veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus. Puse, kura nav spējusi pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus, streikus vai politisko situāciju.
	2. Ja viena no Pusēm saskaras ar nepārvaramas varas apstākļiem, tā nekavējoties, bet ne vēlāk kā 3 (trīs) darba dienu laikā, par to paziņo otrai pusei un norāda radušos apstākļu raksturu, iespējamo ilgumu un paredzamās sekas.
	3. Nevienu no Pusēm nevar vainot par tās līgumsaistību nepildīšanu, ja to izpildi kavē nepārvaramas varas apstākļi. Puses veic nepieciešamos pasākumus, lai līdz minimumam samazinātu radītos zaudējumus, kas izriet no nepārvaramas varas. Ja nepārvaramas varas gadījumā pusēm bija iespējams veikt pasākumus zaudējumu samazināšanai, bet tās tos neveica, tad vainīgajai Pusei ir jāatlīdzina otrai Pusei radītie zaudējumi.
	4. Nepārvaramas varas gadījumā līgumā noteiktais samaksas termiņš, neveicot nokavējuma procentu un līgumsoda aprēķinu, tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 5 (piecas) darba dienām. Ja nepārvaramas varas apstākļi turpinās ilgāk kā 5 (piecas) darba dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi 5 (piecas) darba dienas iepriekš.
7. **Citi noteikumi**
	1. Līgumslēdzēji ir iepazinušies ar Līguma saturu. Tas ietver pilnīgu Pušu vienošanos un to nevar mainīt citādā kārtībā kā tikai rakstveidā Pusēm vienojoties.
	2. Jebkuri Līguma vai tā pielikumu grozījumi un papildinājumi ir Pusēm saistoši, ja tie ir noformēti rakstveidā un tos parakstījuši Pušu pilnvaroti pārstāvji.
	3. Neviena no Pusēm nav tiesīga nodot savas saistības citām personām bez otras Puses piekrišanas.
	4. Jautājumos, kuri Līgumā nav atrunāti, Pusēm ir saistoši ir Civillikuma un Publisko iepirkumu likuma noteikumi.
	5. Ja kāds no Līguma noteikumiem zaudē juridisko spēku, pārējie Līguma punkti paliek spēkā.
	6. Līgums sastādīts un parakstīts uz \_\_\_\_ lapām 2 eksemplāros, ar diviem pielikumiem. Abiem līguma

eksemplāriem ir vienāds juridisks spēks. Viens līguma eksemplārs ar pielikumiem atrodas pie **Pasūtītāja**, otrs – pie **Piegādātāja**.

1. **Pušu adreses un rekvizīti**

|  |  |
| --- | --- |
| **Pasūtītājs:**Vidzemes plānošanas reģionsJāņa Poruka iela 8-108, Cēsis,Cēsu novads, LV-4101reģistrācijas Nr.90002180246LR Valsts kase, kods TRELLV22Konts LV | **Piegādātājs:** |